The Drugs Don't Work
„The Drugs Don't Work“ — ინგლისური როკ-ჯგუფ The Verve-ის სიმღერა. მისი ავტორია რიჩარდ ეშკროფტი და შესულია ჯგუფის მესამე სტუდიურ ალბომში Urban Hymns. გამოვიდა 1997 წლის 1 სექტემბერს, როგორც მეორე სინგლი ალბომიდან. ბრიტანეთის სინგლების ჩარტში ეკავა პირველი ადგილი და გახდა ჯგუფის ყველაზე წარმატებული სიმღერა გაერთიანებულ სამეფოში. 2011 წელს, NME-მ „უკანასკნელი 15 წლის საუკეთესო 150 სიმღერის“ სიაში 78-ე ადგილი მიანიჭა.